  Анжелика Тихонова корреспондент «Ижкар-Анапа» меӵак поезд ветлыны кутскоз 2017-тӥ арын. Кызьы вераз журналистъёслы 15-тӥ южтолэзе «Федеральной пассажирской компанилэн» Горький ёзэтэзлэн кивалтӥсез Александр Попов, сыӵе пумкылъян кутӥзы Ижкарысь вагон участоклэн 2016-тӥ арын экономика ласянь пайдалыко ужамезлы луыса. «2017-тӥ арлы ми ватсаса выль ӧр пыртӥм. <…> Со Анапаозь поезд. 2017-тӥ арын 8-тӥ инвожоысен 16-тӥ куарусёнозь выль поезд юнматэмын. Милям вал Адлере, Новороссийске ветлӥсь поездъёсмы, табере ми вуиськом Анапае», — ивортӥз Александр Попов. Солэн верамезъя, выль ӧръя выль поезд кык нуналлы огпол ветлоз. Чакланъёсъя, азьланяз, Керчь выжез усьтэм бере, Ижкарын улӥсьёс поездэн Крыме но вуылыны быгатозы.  Тегъёс: Ижкар Транспорт Удмуртия Мерлык поездъёс  